O, KA! – motor beland in slaggat | Netwerk24
O, KA! – motor beland in slaggat
Die motoris Kurt Mackier (19) van Paarl-Oos en sy vriend Stravino Jacobs (19) het Sondag 29 September omstreeks 18:25 ’n noue ontkoming gehad toe die motor waarin hulle gery het, sonder waarskuwing in ’n massiewe slaggat op die hoek van Desmore- en Goethamstraat beland het. Talle inwoners het op die toneel vertel dat dit die tweede keer is dat ’n motor op dieselfde plek in ’n slaggat beland. Kurt het op sy beurt gesê dat hy op pad was na ’n familielid toe hy by Goethamstraat wou indraai en sy motor skielik wegsak. Die Drakenstein-munisipaliteit is na die toneel ontbied en die motor is met die hulp van JF Towing uit die gat gesleep. Die Mackier-gesin het ’n eis by die munisipaliteit ingedien om vir die skade van sy motor te betaal. Foto: Devidean Moses